<classify> WANANCHI wa kijiji cha Msowero wilayani Kilosa mkoani hapa wameondokana na kero ya maji ya muda mrefu baada ya Shirika la Misaada ya Maendeleo la Marekani USAID kukabidhi mradi wa kusambaza maji katika kijiji hicho uliogharimu Sh bilioni 5.5.Naibu Mkurugenzi kutoka Ubalozi wa Marekani nchini, Catie Lott alisema hayo wakati wa kukabidhi miradi ya kusambaza maji kwa jamii katika kijiji cha Msowero kilichopo Halmashauri ya wilaya ya Kilosa ikiwa ni sehemu ya mpango wa kuboresha mifumo ya maji katika mikoa ya Morogoro na Iringa.Alisema kwa kushirikiana na halmashauri za wilaya na jamii, Shirika la WARIDI limetekeleza miradi 16 ya maji kati ya Desemba 2017 na Oktoba 2018 na kusaidia kuwajengea uwezo jumuiya za watumia maji kwa wanufaika wote waliopo katika mikoa hiyo.Akifungua mradi huo, Mkuu wa wilaya ya Kilosa Adam Mgoyi alisema mradi huo ni mkombozi kwa wananchi wa kijiji cha Msowero hususani kwa akinamama ambao walikuwa wakitembea umbali mrefu kutafuta maji ya visima na mtoni ambayo si safi na salama.Mgoyi alisema kijiji hicho kimekuwa kikikumbwa na mlipuko wa magonjwa ya kipindupindu kutokana na sababu ya uhaba wa maji iliyotokana na miundombinu ya awali kusombwa na maji ya mvua.Kwa muda mrefu katika eneo hili mmekuwa mkikumbwa na matukio ya mara kwa mara ya magonjwa ya milipuko ya kuharisha na kipindupindu ambayo kwa kiasi kikubwa yalichangiwa na kutokuwepona maji safi na salama, alisema.Mwenyekiti wa kitongoji cha Msowero B kilichopo katika kijiji hicho Godfrey Maghembe akisoma taarifa ya kijiji hicho alisema kijiji kilikuwa na mradi wa maji tangu mwaka 1972 .Alisema yalijengwa matengi mawili, moja lenye ujazo wa lita 25,000 na la pili ujazo wa lita 75,000 na mradi huo ulidumu hadi mwaka 1982, lakini ulikumbwa na mafuriko ambayo yalisababisha kuharibika kwa miundombinu hiyo.  <topic>: KITAIFA 